ร้านนี้มีหลายสาขาเหมือนกัน ครั้งที่แล้วเรารีวิวสาขาเดอะมอลล์ท่าพระไปแล้ว วันนี้เราจะมารีวิวสาขาเซนทรัลบางนาบ้าง ที่นี่ไม่ได้แต่งร้านแบบรถไฟเหมือนที่ท่าพระนะ แต่จะแต่งร้านเรียบๆ เน้นโทนสีเข้มๆ มากกว่า แต่ก็เป็นสัดเป็นส่วนดีนะ

คราวนี้เราไม่ได้สั่งเมนูเดิมละ มาลองดูว่าเมนูอื่นๆของที่นี่จะอร่อยมั๊ย เหมือนครั้งที่แล้วถ้าจำไม่ผิดเราน่าจะรีวิวสเต็กหมูพริกไทยดำไป วันนี้เปลี่ยนบ้าง มาดูดีกว่าว่าวันนี้เราสั่งอะไรบ้าง 

เริ่มด้วยซุปผักโขม เสิร์ฟมาแบบเขียวมาก หน้าตาอาจจะดูเขียวๆไม่ค่อยน่ากิน แต่อร่อยมาก เข้มข้น หอมๆ มันๆ เหยาะเกลือหน่อย กินกับขนมปังกรอบ อร่อยมาก คือปกติเราไม่เคยกินซุปผักโขมเลย เพราะเราว่ามันเขียวๆไม่น่ากิน กินแต่ซุปเห็ดกับซุปข้าวโพดตลอด เพิ่งมาค้นพบเนี่ยแหละว่ามันอร่อยมาก

 มาถึงจานหลักบ้าง เราสั่งสเต็กหมูชีสไป สเต็กหมูชิ้นใหญ่ หนาปานกลาง มีชีสเยิ้มๆอยู่ด้านบน น่ากินสุดๆ เนื้อสุกกำลังดีเลย นุ่มดี ไม่แข็งแล้วก็ไม่เหนียว ชีสเยิ้มๆ อร่อย กินคู่กับมันบด เนื้อเนียนๆยิ่งอร่อย แต่น้ำราดมันบดน้อยไปนิดนึง 

รวมๆแล้วร้านนี้ก็ยังไม่ทำให้ผิดหวัง ไม่ว่าจะกินเมนูไหนก็อร่อยถูกใจทั้งนั้น